65,5 prosent av befolkningen mener straffenivået for «de mest alvorlige forbrytelsene» er for lavt, ifølge en ny meningsmåling gjengitt i VG mandag. Også justisminister Knut Storberget (Ap) har gitt uttrykk for at terrorangrepet fredag 22. juli aktualiserer spørsmålet om hvorvidt straffenivået bør heves. – Det er en debatt der ute om fengselsstraff og forvaring, vekslingen mellom de to formene for straff, og en debatt om straffelengde, sa Storberget til Dagens Næringsliv fredag. Rehabilitering Også Sosialistisk Venstreparti vil ta debatten. – Det er helt naturlig at vi får en ny debatt om straffenivå i etterkant av dette, sier Stortingets visepresident og SVs representant i justiskomiteen Akhtar Chaudhry. – Jeg regner med at noen kommer til å ta til orde for strengere straffer – det er vi forberedt på.